Reacția lui Marius Șumudică după eșecul suferit de Rapid pe terenul lui CFR Cluj: ”Și-a pus amprenta!”
Rapid a pierdut în Gruia în fața celor de la CFR Cluj cu scorul de 2-3, în etapa a opta din play-off-ul Superligii României.
Marius Șumudică a vorbit despre eșecul suferit de Rapid în fața celor de la CFR Cluj. Tehnicianul care ar putea ajunge în vară la Rapid consideră că un rezultat de egalitate era mai echitabil.
Marius Șumudică: ”Dan Petrescu și-a pus amprenta asupra rezultatului!”
Totodată, Șumudică a avut cuvinte de laudă la adresa lui Dan Petrescu și a subliniat că, în opinia sa, antrenorul proaspăt revenit în Gruia și-a pus amprenta asupra jocului.
”A fost un meci deschis între două echipe cu obiective diferite. Cei de la CFR Cluj aveau nevoie ca de aer să își consolideze poziția a doua sau a treia. Rapidul nu a avut nimic de pierdut, a jucat deschis. La 3-1, CFR s-a retras și i-a permis Rapidului să atace. Un rezultat de egalitate era echitabil.
Petrescu este același, nu iese din tipare. Este același antrenor. De multe ori intervenția lui e benefică. Indiferent că la un moment dat comite o greșeală și echipa se alege cu cartonaș galben, dar în același timp știe să pună presiune. Dan Petrescu și-a pus amprenta în acest rezultat.
Nu vreau să intru în amănunte despre ceea ce se întâmplă la Rapid, dar spun că în general cea mai bună apărare câștigă campionate”, a spus Marius Șumudică la Prima Sport.
Clasamentul din play-off-ul Superligii României
Urmăriți SPORT.RO și pe Google News